title: Vykonávacie nariadenie Komisie (EÚ) 2018/1128 z 9. augusta 2018, ktorým sa mení vykonávacie nariadenie (EÚ) č. 1354/2011, ktorým sa otvárajú ročné colné kvóty Únie na ovce, kozy, ovčie mäso a kozie mäso

text:
                  14.8.2018

                  SK

                  Úradný vestník Európskej únie

                  L 205/1

         VYKONÁVACIE NARIADENIE KOMISIE (EÚ) 2018/1128
         z 9. augusta 2018,
         ktorým sa mení vykonávacie nariadenie (EÚ) č. 1354/2011, ktorým sa otvárajú ročné colné kvóty Únie na ovce, kozy, ovčie mäso a kozie mäso
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a) a b),
         keďže:

                     (1)

                     Vo vykonávacom nariadení Komisie (EÚ) č. 1354/2011 (2) sa stanovuje otvorenie ročných dovozných colných kvót Únie na ovce, kozy, ovčie mäso a kozie mäso, a to aj pre výrobky s pôvodom na Islande.

                     (2)

                     V článku 4 vykonávacieho nariadenia (EÚ) č. 1354/2011 sa stanovuje, že colné kvóty otvorené daným nariadením sa majú spravovať v súlade s článkami 49 až 54 vykonávacieho nariadenia Komisie (EÚ) 2015/2447 (3).

                     (3)

                     Európska únia a Island 23. marca 2017 podpísali dohodu vo forme výmeny listov (ďalej len „dohoda“) o dodatočných obchodných preferenciách v prípade poľnohospodárskych výrobkov. Podpísanie dohody v mene Únie bolo schválené rozhodnutím Rady (EÚ) 2016/2087 (4) a jej uzavretie rozhodnutím Rady (EÚ) 2017/1913 (5).

                     (4)

                     Únia v súlade s prílohou V k dohode zmenila vykonávacie nariadenie (EÚ) č. 1354/2011 vykonávacím nariadením (EÚ) 2018/562 (6). Zmenou sa zvýšili množstvá existujúcich bezcolných kvót pre Island na ovčie a kozie mäso, ktoré patria pod colné položky 0204 a 0210, a otvorila sa ročná bezcolná kvóta Únie na spracované ovčie mäso, ktoré patrí do podpoložky 1602 90.

                     (5)

                     Kvóty na množstvá ovčieho a kozieho mäsa spravované podľa vykonávacieho nariadenia (EÚ) č. 1354/2011 sú vyjadrené v ekvivalente hmotnosti jatočného tela, pričom v dohode sa stanovujú množstvá, ktoré sa majú vyjadriť v tonách výrobkov. Preto je vhodné zabezpečiť správu colných kvót Únie, ktoré sú stanovené v dohode v osobitnom nariadení, ktoré sa má prijať, s cieľom zabezpečiť bezproblémovú správu kvót v zmysle nariadenia Európskeho parlamentu a Rady (EÚ) č. 952/2013 (7). Uvedené colné kvóty by sa preto mali zároveň vypustiť z vykonávacieho nariadenia (EÚ) č. 1354/2011 na základe nariadenia (EÚ) č. 1308/2013.

                     (6)

                     Vykonávacie nariadenie (EÚ) č. 1354/2011 preto treba zodpovedajúcim spôsobom zmeniť.

                     (7)

                     Nové nariadenie, ktorým sa otvárajú dovozné colné kvóty na ovčie a kozie mäso a spracované ovčie mäso pochádzajúce z Islandu, prijaté podľa nariadenia (EÚ) č. 952/2013 sa bude uplatňovať od 1. septembra 2018. Príslušné zmeny vykonávacieho nariadenia (EÚ) č. 1354/2011 by sa mali uplatňovať od rovnakého dátumu.

                     (8)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Vykonávacie nariadenie (EÚ) č. 1354/2011 sa mení takto:

                        1.

                        V článku 3 ods. 2 sa vypúšťa písmeno e).

                        2.

                        Príloha sa nahrádza znením uvedeným v prílohe k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. septembra 2018.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. augusta 2018

                  Za Komisiu

                  v mene predsedu

               Günther OETTINGER

                  člen Komisie

            (1)  Ú. v. EÚ L 347, 20.12.2013, s. 671.

            (2)  Vykonávacie nariadenie Komisie (EÚ) č. 1354/2011 z 20. decembra 2011, ktorým sa otvárajú ročné colné kvóty Únie na ovce, kozy, ovčie mäso a kozie mäso (Ú. v. EÚ L 338, 21.12.2011, s. 36).

            (3)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

            (4)  Rozhodnutie Rady (EÚ) 2016/2087 zo 14. novembra 2016 o podpise dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch v mene Európskej únie (Ú. v. EÚ L 324, 30.11.2016, s. 1).

            (5)  Rozhodnutie Rady (EÚ) 2017/1913 z 9. októbra 2017 o uzavretí dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch (Ú. v. EÚ L 274, 24.10.2017, s. 57).

            (6)  Vykonávacie nariadenie Komisie (EÚ) 2018/562 z 9. apríla 2018, ktorým sa mení vykonávacie nariadenie (EÚ) č. 1354/2011, ktorým sa otvárajú ročné colné kvóty Únie na ovce, kozy, ovčie mäso a kozie mäso (Ú. v. EÚ L 94, 12.4.2018, s. 4).

            (7)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

            PRÍLOHA
            „

                     PRÍLOHA
                     COLNÉ KVÓTY ÚNIE NA OVČIE A KOZIE MÄSO [v tonách (t) ekvivalentu hmotnosti jatočného tela]

                                 Číselné znaky KN

                                 Valorické clo
                                 %

                                 Osobitné clo
                                 EUR/100 kg

                                 Poradové číslo na základe systému „kto prv príde, ten prv berie“

                                 Pôvod

                                 Ročný objem v tonách ekvivalentu hmotnosti jatočného tela

                                 živé zvieratá
                                 (koeficient = 0,47)

                                 vykostené jahňacie mäso (1)

                                 (koeficient = 1,67)

                                 vykostené baranie/ ovčie mäso (2)

                                 (koeficient = 1,81)

                                 mäso s kosťami a jatočné telá
                                 (koeficient = 1,00)

                                 0204

                                 nula

                                 nula

                                 —

                                 09.2101

                                 09.2102

                                 09.2011

                                 Argentína

                                 23 000

                                 —

                                 09.2105

                                 09.2106

                                 09.2012

                                 Austrália

                                 19 186

                                 —

                                 09.2109

                                 09.2110

                                 09.2013

                                 Nový Zéland

                                 228 254

                                 —

                                 09.2111

                                 09.2112

                                 09.2014

                                 Uruguaj

                                 5 800

                                 —

                                 09.2115

                                 09.2116

                                 09.1922

                                 Čile (3)

                                 8 000

                                 —

                                 09.2121

                                 09.2122

                                 09.0781

                                 Nórsko

                                 300

                                 —

                                 09.2125

                                 09.2126

                                 09.0693

                                 Grónsko

                                 100

                                 —

                                 09.2129

                                 09.2130

                                 09.0690

                                 Faerské ostrovy

                                 20

                                 —

                                 09.2131

                                 09.2132

                                 09.0227

                                 Turecko

                                 200

                                 —

                                 09.2171

                                 09.2175

                                 09.2015

                                 Iné (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 nula

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               “

               (1)  A mäso z kozliat.

               (2)  A iné kozie mäso ako z kozliat.

               (3)  Colná kvóta pre Čile sa zvyšuje o 200 t ročne.

               (4)  „Iné“ odkazuje na všetkých členov WTO okrem Argentíny, Austrálie, Nového Zélandu, Uruguaja, Čile, Grónska a Islandu.

               (5)  „Erga omnes“ sa vzťahuje na všetky pôvody vrátane krajín uvedených v tejto tabuľke.


title: Vykonávacie nariadenie Komisie (EÚ) 2018/1129 z 13. augusta 2018, ktorým sa schvaľuje acetamiprid ako existujúca účinná látka na použitie v biocídnych výrobkoch typu 18 (Text s významom pre EHP)

text:
                  14.8.2018

                  SK

                  Úradný vestník Európskej únie

                  L 205/4

         VYKONÁVACIE NARIADENIE KOMISIE (EÚ) 2018/1129
         z 13. augusta 2018,
         ktorým sa schvaľuje acetamiprid ako existujúca účinná látka na použitie v biocídnych výrobkoch typu 18
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
         keďže:

                     (1)

                     Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú vyhodnotiť z hľadiska ich prípadného schválenia na používanie v biocídnych výrobkoch. Uvedený zoznam obsahuje aj acetamiprid.

                     (2)

                     Acetamiprid bol vyhodnotený z hľadiska použitia vo výrobkoch typu 18 (insekticídy, akaricídy a výrobky na ochranu proti iným článkonožcom), opísaných v prílohe V k nariadeniu (EÚ) č. 528/2012.

                     (3)

                     Belgicko bolo určené ako spravodajský členský štát a jeho hodnotiaci príslušný orgán predložil hodnotiacu správu spolu so svojimi odporúčaniami 27. júla 2015.

                     (4)

                     Výbor pre biocídne výrobky v súlade s článkom 7 ods. 2 delegovaného nariadenia (EÚ) č. 1062/2014 sformuloval 14. decembra 2017 stanovisko Európskej chemickej agentúry, v ktorom zohľadnil závery hodnotiaceho príslušného orgánu (3).

                     (5)

                     Na základe uvedeného stanoviska možno predpokladať, že biocídne výrobky typu 18 s obsahom acetamipridu spĺňajú kritériá podľa článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky týkajúce sa ich použitia.

                     (6)

                     Preto je vhodné schváliť acetamiprid na použitie v biocídnych výrobkoch typu 18, ak sú splnené určité špecifikácie a podmienky.

                     (7)

                     Zo stanoviska Európskej chemickej agentúry vyplýva, že acetamiprid spĺňa kritériá veľmi perzistentnej (vP) a toxickej (T) látky v súlade s prílohou XIII k nariadeniu Európskeho parlamentu a Rady (ES) č. 1907/2006 (4). Acetamiprid preto spĺňa podmienky stanovené v článku 10 ods. 1 písm. d) nariadenia (EÚ) č. 528/2012 a mal by sa považovať za látku, ktorá sa má nahradiť.

                     (8)

                     Podľa článku 10 ods. 4 nariadenia (EÚ) č. 528/2012 by sa účinná látka, ktorá sa považuje za látku, ktorá sa má nahradiť, nemala schváliť na obdobie dlhšie ako sedem rokov.

                     (9)

                     Keďže acetamiprid spĺňa kritériá veľmi perzistentnej látky (vP) v súlade s prílohou XIII k nariadeniu (ES) č. 1907/2006, ošetrené výrobky, ktoré boli ošetrené acetamipridom alebo ktoré obsahujú acetamiprid, by sa mali pri uvádzaní na trh vhodne označiť.

                     (10)

                     Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Acetamiprid sa schvaľuje ako účinná látka na použitie v biocídnych výrobkoch typu 18, ak sú splnené špecifikácie a podmienky stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. augusta 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 167, 27.6.2012, s. 1.

            (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

            (3)  Stanovisko Výboru pre biocídne výrobky k žiadosti o schválenie účinnej látky acetamiprid, typ výrobku: 18, ECHA/BPC/185/2017, prijaté 14. decembra 2017.

            (4)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

            PRÍLOHA

                        Bežný názov

                        Názov IUPAC
                        Identifikačné čísla

                        Minimálny stupeň čistoty účinnej látky (1)

                        Dátum schválenia

                        Dátum skončenia platnosti schválenia

                        Typ výrobku

                        Osobitné podmienky

                        Acetamiprid

                        Názov IUPAC:
                        (E)-N1-[(6-chlór-3-pyridyl)metyl]-N2-kyano-N1-metylacetamid
                        Číslo EC: žiadne
                        Číslo CAS: 135410-20-7

                        99,0 % hm. %

                        1. február 2020

                        31. január 2027

                        18

                        Acetamiprid sa v súlade s článkom 10 ods. 1 písm. d) nariadenia (EÚ) č. 528/2012 považuje za látku, ktorá sa má nahradiť.
                        Biocídnym výrobkom sa autorizácie udeľujú v prípade splnenia týchto podmienok:

                                    1.

                                    V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                                    2.

                                    Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť:

                                                a)

                                                profesionálnym používateľom;

                                                b)

                                                dojčatám a batoľatám po sekundárnej expozícii, keď výrobok rozprašujú odborníci;

                                                c)

                                                povrchovým vodám, sedimentu, pôde, podzemnej vode v prípade výrobkov, ktoré sa aplikujú postrekom alebo nanášaním kefou v stajni;

                                                d)

                                                povrchovým vodám, sedimentu, pôde, podzemnej vode v prípade výrobkov, ktoré sa aplikujú postrekom vo vonkajších priestoroch.

                                    3.

                                    V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové maximálne hladiny rezíduí (MRL), resp. zmeniť existujúce MRL v súlade s nariadením Európskeho parlamentu a Rady (ES) č. 470/2009 (2) alebo nariadením Európskeho parlamentu a Rady (ES) č. 396/2005 (3), pričom sa prijmú vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                              Ošetrené výrobky možno uvádzať na trh v prípade splnenia tejto podmienky:
                        Osoba zodpovedná za uvedenie na trh ošetreného výrobku, ktorý bol ošetrený acetamipridom alebo ktorý obsahuje acetamiprid, musí zabezpečiť, aby sa na etikete dotknutého ošetreného výrobku uvádzali informácie uvedené v článku 58 ods. 3 druhom pododseku nariadenia (EÚ) č. 528/2012.

               (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.

               (2)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

               (3)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Komisie (EÚ) 2018/1131 z 13. augusta 2018, ktorým sa schvaľuje penflufén ako účinná látka na použitie v biocídnych výrobkoch typu 8 (Text s významom pre EHP)

text:
                  14.8.2018

                  SK

                  Úradný vestník Európskej únie

                  L 205/12

         VYKONÁVACIE NARIADENIE KOMISIE (EÚ) 2018/1131
         z 13. augusta 2018,
         ktorým sa schvaľuje penflufén ako účinná látka na použitie v biocídnych výrobkoch typu 8
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 9 ods. 1 písm. a),
         keďže:

                     (1)

                     Hodnotiacemu príslušnému orgánu Spojeného kráľovstva bola 7. júla 2015 doručená žiadosť o schválenie účinnej látky penflufén na použitie v biocídnych výrobkoch typu 8 (prostriedky na konzerváciu dreva) opísaných v prílohe V k nariadeniu (EÚ) č. 528/2012.

                     (2)

                     Hodnotiaci príslušný orgán Spojeného kráľovstva predložil 28. februára 2017 hodnotiacu správu spolu so svojimi odporúčaniami v súlade s článkom 8 ods. 1 nariadenia (EÚ) č. 528/2012.

                     (3)

                     Výbor pre biocídne výrobky sformuloval 14. decembra 2017 stanovisko Európskej chemickej agentúry, v ktorom zohľadnil závery hodnotiaceho príslušného orgánu (2).

                     (4)

                     Na základe uvedeného stanoviska možno predpokladať, že biocídne výrobky typu 8 s obsahom penflufénu spĺňajú kritériá podľa článku 19 ods. 1 písm. b) nariadenia (EÚ) č. 528/2012, ak sú splnené určité špecifikácie a podmienky týkajúce sa ich použitia.

                     (5)

                     Preto je vhodné schváliť penflufén na použitie v biocídnych výrobkoch typu 8, ak sú splnené určité špecifikácie a podmienky.

                     (6)

                     Keďže v stanovisku Európskej chemickej agentúry sa konštatuje, že penflufén spĺňa kritériá veľmi perzistentnej látky (vP) v súlade s prílohou XIII k nariadeniu Európskeho parlamentu a Rady (ES) č. 1907/2006 (3), ošetrené výrobky, ktoré boli ošetrené penflufénom alebo ktoré obsahujú penflufén, by mali byť pri uvádzaní na trh náležite označené.

                     (7)

                     Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Penflufén sa schvaľuje ako účinná látka na použitie v biocídnych výrobkoch typu 8, ak sú splnené špecifikácie a podmienky stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. augusta 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 167, 27.6.2012, s. 1.

            (2)  Stanovisko Výboru pre biocídne výrobky k žiadosti o schválenie účinnej látky penflufén, typ výrobku: 8, ECHA/BPC/184/2017, prijaté 14. decembra 2017.

            (3)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

            PRÍLOHA

                        Bežný názov

                        Názov IUPAC
                        Identifikačné čísla

                        Minimálny stupeň čistoty účinnej látky (1)

                        Dátum schválenia

                        Dátum skončenia platnosti schválenia

                        Typ výrobku

                        Osobitné podmienky

                        Penflufén

                        Názov IUPAC:
                        2′-[(RS)-1,3-dimetylbutyl]-5-fluoro-1,3-dimetylpyrazol-4-karboxanilid
                        Číslo EC: neuvádza sa
                        Číslo CAS: 494793-67-8

                        980 g/kg [enantioméry v pomere 1:1 (R:S)]

                        1. februára 2019

                        31. januára 2029

                        8

                        Biocídnym výrobkom sa autorizácie udeľujú v prípade splnenia týchto podmienok:

                                    1.

                                    V rámci hodnotenia výrobku sa musí venovať osobitná pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                                    2.

                                    Vzhľadom na riziká zistené v prípade hodnotených použití sa pri hodnotení výrobkov musí venovať osobitná pozornosť:

                                                a)

                                                priemyselným a profesionálnym používateľom;

                                                b)

                                                pôde a podzemnej vode v prípade dreva, ktoré bude často vystavené vplyvom počasia.

                                    3.

                                    Vzhľadom na riziká zistené v prípade pôdy sa na etiketách a prípadne poskytnutých kartách bezpečnostných údajov autorizovaných výrobkov musí uviesť, že priemyselná aplikácia sa vykonáva v uzavretej oblasti alebo na nepriepustnom tvrdom povrchu so spevnenými okrajmi, že čerstvo ošetrené drevo sa v záujme prevencie priamych únikov do pôdy alebo vody po ošetrení skladuje pod ochranným krytom alebo na nepriepustnom tvrdom povrchu alebo oboma spôsobmi a že akékoľvek úniky, ku ktorým dôjde pri aplikácii výrobku, sa zachytávajú na účely opätovného použitia alebo likvidácie.

                              Uvádzanie ošetrených výrobkov na trh podlieha splneniu tejto podmienky:
                        Osoba zodpovedná za uvedenie na trh ošetreného výrobku, ktorý bol ošetrený penflufénom alebo ktorý obsahuje penflufén, musí zabezpečiť, aby sa na etikete dotknutého ošetreného výrobku uvádzali informácie uvedené v článku 58 ods. 3 druhom pododseku nariadenia (EÚ) č. 528/2012.

               (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh môže mať rovnakú alebo inú čistotu, ak bola preukázaná jej technická rovnocennosť s hodnotenou účinnou látkou.


title: Vykonávacie nariadenie Komisie (EÚ) 2018/1133 z 13. augusta 2018, ktorým sa povoľuje umiestnenie sušených nadzemných častí Hoodia parviflora na trh ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  14.8.2018

                  SK

                  Úradný vestník Európskej únie

                  L 205/18

         VYKONÁVACIE NARIADENIE KOMISIE (EÚ) 2018/1133
         z 13. augusta 2018,
         ktorým sa povoľuje umiestnenie sušených nadzemných častí Hoodia parviflora na trh ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v rámci Únie možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     Podľa článku 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Podľa článku 12 nariadenia (EÚ) 2015/2283 má Komisia rozhodovať o povolení a umiestnení novej potraviny na trh Únie a o aktualizácii únijného zoznamu.

                     (4)

                     Spoločnosť Desert Labs, Ltd. (ďalej len „žiadateľ“) predložila 21. októbra 2014 príslušnému orgánu Írska žiadosť o umiestnenie sušených nadzemných častí Hoodia parviflora na trh Únie ako novej potraviny v zmysle článku 1 ods. 2 písm. e) nariadenia Európskeho parlamentu a Rady (ES) č. 258/97 (3). Žiadosť sa týka použitia sušených nadzemných častí Hoodia parviflora v potravinách vrátane nápojov, sušienok, cukríkov, ochutených snackov, polievok a vývarov, čaju, kávy a vody. Týka sa aj použitia vo výživových doplnkoch.

                     (5)

                     Podľa článku 35 ods. 1 nariadenia (EÚ) 2015/2283 sa akákoľvek žiadosť o umiestnenie novej potraviny na trh v rámci Únie predložená členskému štátu v súlade s článkom 4 nariadenia (ES) č. 258/97, v súvislosti s ktorou nebolo prijaté konečné rozhodnutie pred 1. januárom 2018, považuje za žiadosť predloženú podľa nariadenia (EÚ) 2015/2283.

                     (6)

                     Žiadosť o umiestnenie sušených nadzemných častí Hoodia parviflora na trh ako novej potraviny v rámci Únie bola predložená členskému štátu v súlade s článkom 4 nariadenia (ES) č. 258/97, pričom spĺňa aj požiadavky stanovené v nariadení (EÚ) 2015/2283.

                     (7)

                     Príslušný orgán Írska vydal 24. augusta 2015 svoju prvotnú hodnotiacu správu. V uvedenej správe dospel k záveru, že sušené nadzemné časti Hoodia parviflora spĺňajú kritériá pre nové potraviny stanovené v článku 3 ods. 1 nariadenia (ES) č. 258/97.

                     (8)

                     Komisia postúpila 28. augusta 2015 prvotnú hodnotiacu správu iným členským štátom. Niektoré členské štáty vzniesli odôvodnené námietky v rámci 60-dňovej lehoty stanovenej v článku 6 ods. 4 prvom pododseku nariadenia (ES) č. 258/97, pokiaľ ide o nedostatočnú charakteristiku novej potraviny, obmedzené posúdenie alergénnosti, nedostatočné údaje na vylúčenie rizika pre deti staršie ako 12 rokov, nedostatočné informácie o špecifikách, stabilite, posúdení príjmu a toxikologických údajoch.

                     (9)

                     So zreteľom na námietky niektorých členských štátov Komisia konzultovala 25. januára 2016 s Európskym úradom pre bezpečnosť potravín (ďalej len „úrad“) a požiadala ho o vykonanie ďalšieho posúdenia sušených nadzemných častí Hoodia parviflora ako novej zložky potravín v súlade s nariadením (ES) č. 258/97.

                     (10)

                     Úrad prijal 20. septembra 2017„Vedecké stanovisko k bezpečnosti sušených nadzemných častí Hoodia parviflora ako novej potraviny podľa nariadenia (ES) č. 258/97“ (4). Uvedené stanovisko bolo síce vypracované a prijaté úradom v zmysle nariadenia (ES) č. 258/97, spĺňa však požiadavky článku 11 nariadenia (EÚ) 2015/2283.

                     (11)

                     V stanovisku úrad nepotvrdil, že sušené nadzemné časti Hoodia parviflora v potravinách sú pri spôsoboch a v množstvách použitia navrhovaných žiadateľom bezpečné, pretože príjem by presahoval úroveň, ktorá sa považuje za bezpečnú (0,134 mg/kg telesnej hmotnosti). Úrad však dospel k záveru, že sušené nadzemné časti Hoodia parviflora sú bezpečné pre dospelých, ak sa pridávajú do výživových doplnkov v maximálnej dennej dávke 9,4 mg, čo zodpovedá bezpečnej úrovni príjmu pre dospelú osobu so štandardnou telesnou hmotnosťou 70 kg.

                     (12)

                     Uvedené stanovisko poskytuje dostatočné dôvody na to, aby sa dalo konštatovať, že sušené nadzemné časti Hoodia parviflora, ak sa používajú ako zložka vo výživových doplnkoch, sú pri navrhovaných spôsoboch a v navrhovaných množstvách použitia v súlade s článkom 12 ods. 1 nariadenia (EÚ) 2015/2283.

                     (13)

                     Žiadateľ podal 24. januára 2018 Komisii žiadosť o ochranu údajov, ktoré sú predmetom priemyselného vlastníctva, v prípade dvoch štúdií predložených na podporu žiadosti, a síce správy o 14-dňovej štúdii orálnej toxicity na stanovenie dávky sušených nadzemných častí Hoodia parviflora (5) a správy o 90-dňovej štúdii orálnej toxicity (6), ktoré slúžili ako základ pre analýzu referenčného dávkovania (BMD – Bench Mark Dose) a na odvodenie bezpečného množstva príjmu pre ľudí.

                     (14)

                     Úrad 18. februára 2018 konštatoval (7), že pri vypracovaní svojho stanoviska k sušeným nadzemným častiam Hoodia parviflora ako novej potraviny použil ako základ pre analýzu referenčného dávkovania a na odvodenie bezpečného množstva príjmu pre ľudí údaje zo správy o 90-dňovej štúdii orálnej toxicity. Preto prevláda názor, že závery o bezpečnosti sušených nadzemných častí Hoodia parviflora by nebolo možné dosiahnuť bez údajov zo správy o uvedenej štúdii.

                     (15)

                     Potom ako bolo Komisii doručené stanovisko úradu, Komisia vyzvala žiadateľa, aby podrobnejšie objasnil odôvodnenie, ktoré poskytol vo svojom tvrdení, že uvedená štúdia je predmetom jeho priemyselného vlastníctva a že má výhradné právo na jej používanie podľa článku 26 ods. 2 písm. a) a b) nariadenia (EÚ) 2015/2283.

                     (16)

                     Žiadateľ takisto uviedol, že v čase podania žiadosti mal vlastnícke a výhradné práva na používanie štúdie podľa vnútroštátnych právnych predpisov a že preto podľa zákona nemohli mať tretie strany k nej prístup ani ju nemohli používať. Komisia posúdila všetky informácie, ktoré poskytol žiadateľ, a usúdila, že žiadateľ dostatočne odôvodnil splnenie požiadaviek stanovených v článku 26 ods. 2 nariadenia (EÚ) 2015/2283.

                     (17)

                     Preto by úrad EFSA nemal podľa článku 26 ods. 2 nariadenia (EÚ) 2015/2283 použiť 90-dňovú štúdiu orálnej toxicity obsiahnutú v dokumentácii žiadateľa v prospech následného žiadateľa počas obdobia piatich rokov od dátumu nadobudnutia účinnosti tohto nariadenia. V dôsledku toho by sa malo umiestnenie novej potraviny na trh v rámci Únie povolenej týmto nariadením obmedziť na žiadateľa počas obdobia piatich rokov.

                     (18)

                     Obmedzenie povolenia tejto novej potraviny a používania štúdie obsiahnutej v dokumentácii žiadateľa na výhradné použitie žiadateľom však nebráni v tom, aby o povolenie umiestniť na trh rovnakú novú potravinu nepožiadali iní žiadatelia, pokiaľ sa ich žiadosť zakladá na zákonne získaných informáciách na podporu povolenia podľa tohto nariadenia.

                     (19)

                     V smernici Európskeho parlamentu a Rady 2002/46/ES (8) sa stanovujú požiadavky týkajúce sa výživových doplnkov. Používanie sušených nadzemných častí Hoodia parviflora by sa malo povoliť bez toho, aby boli dotknuté ustanovenia uvedenej smernice.

                     (20)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Sušené nadzemné časti Hoodia parviflora špecifikované v prílohe k tomuto nariadeniu sa zaraďujú do únijného zoznamu povolených nových potravín podľa vykonávacieho nariadenia (EÚ) 2017/2470.

               2.   Počas obdobia piatich rokov od dátumu nadobudnutia účinnosti tohto nariadenia smie iba žiadateľ:

                           Spoločnosť: Desert Labs, Ltd.

                           Adresa: Kibbutz Yotvata, 88820, Izrael

                     umiestňovať na trh v rámci Únie novú potravinu uvedenú v odseku 1, okrem prípadov, keď povolenie pre rovnakú novú potravinu získa následný žiadateľ bez toho, aby odkazoval na údaje chránené podľa článku 2 tohto nariadenia, alebo so súhlasom spoločnosti Desert Labs, Ltd.

               3.   Zápis v únijnom zozname uvedenom v odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.

               4.   Povolenie stanovené v tomto článku nemá vplyv na ustanovenia smernice 2002/46/ES.

            Článok 2
            Štúdia obsiahnutá v dokumentácii k žiadosti, na základe ktorej úrad novú potravinu uvedenú v článku 1 posudzoval, ktorá podľa tvrdenia žiadateľa spĺňa požiadavky stanovené v článku 26 ods. 2 nariadenia (EÚ) 2015/2283, sa nesmie použiť v prospech následného žiadateľa počas obdobia piatich rokov od dátumu nadobudnutia účinnosti tohto nariadenia bez súhlasu spoločnosti Desert Labs, Ltd.

            Článok 3
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. augusta 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Nariadenie Európskeho Parlamentu a Rady (ES) č. 258/97 o nových potravinách a nových prídavných látkach (Ú. v. ES L 43, 14.2.1997, s. 1).

            (4)  Vestník EFSA (EFSA Journal) (2017) 15(10):5002.

            (5)  Desert Labs, 2012a, neuverejnené.

            (6)  Desert Labs, 2012b, neuverejnené.

            (7)  Pracovná skupina úradu EFSA pre dietetické výrobky, výživu a alergie, zápisnica z 83. plenárneho zasadnutia, ktoré sa konalo 7. – 8. februára 2018, prijatá 18. februára 2018 (https://www.efsa.europa.eu/sites/default/files/event/180207-1-m.pdf).

            (8)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).

            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:

                        1.

                        V tabuľke 1 (Povolené nové potraviny) sa dopĺňa tento posledný stĺpec:
                        „Ochrana údajov“

                        2.

                        V tabuľke 1 (Povolené nové potraviny) sa v abecednom poradí vkladá tento zápis:

                                    Povolená nová potravina

                                    Podmienky, za ktorých možno novú potravinu používať

                                    Doplňujúce špecifické požiadavky na označovanie

                                    Iné požiadavky

                                    Ochrana údajov

                                    „Sušené nadzemné časti Hoodia parviflora

                                       Konkrétna kategória potravín

                                       Najvyššie prípustné množstvá

                                    Názov novej potraviny na označení potravín, ktoré ju obsahujú, je „sušené nadzemné časti Hoodia parviflora“.

                                    Povolená 3. septembra 2018. Toto zaradenie sa zakladá na vedeckých dôkazoch a vedeckých údajoch, ktoré sú predmetom priemyselného vlastníctva a chránené v súlade s článkom 26 nariadenia (EÚ) 2015/2283.
                                    Žiadateľ: Desert Labs, Ltd. Kibbutz Yotvata, 88820 Izrael.
                                    Počas obdobia ochrany údajov smie novú potravinu, sušené nadzemné časti Hoodia parviflora, umiestňovať na trh v rámci Únie iba spoločnosť Desert Labs, Ltd, okrem prípadov, keď povolenie pre danú novú potravinu získa následný žiadateľ bez toho, aby odkazoval na vedecké dôkazy alebo vedecké údaje, ktoré sú predmetom priemyselného vlastníctva a chránené v súlade s článkom 26 nariadenia (EÚ) 2015/2283, alebo so súhlasom spoločnosti Desert Labs, Ltd.
                                    Dátum ukončenia ochrany údajov: 3. septembra 2023.“

                                    Výživové doplnky, ktoré sú v smernici 2002/46/ES nesprávne vymedzené ako „potravinové doplnky“, určené pre dospelých

                                    9,4 mg/deň

                        3.

                        V tabuľke 2 (Špecifikácie) sa v abecednom poradí vkladá tento zápis:

                                    Povolená nová potravina

                                    Špecifikácia

                                    „Sušené nadzemné časti Hoodia parviflora

                                       Opis/definícia:

                                    Ide o celé sušené nadzemné časti Hoodia parviflora N.E.Br., (čeľaď Apocynaceae)

                                       Charakteristiky/Zloženie

                                    Rastlinný materiál: nadzemné časti minimálne trojročných rastlín
                                    Vzhľad: svetlozelený až svetlohnedý jemný prášok
                                    Rozpustnosť (vo vode): > 25 mg/mL
                                    Vlhkosť: < 5,5 %
                                    Aw: < 0,3
                                    pH: < 5,0
                                    Proteíny: < 4,5 g/100 g
                                    Tuky: < 3 g/100 g
                                    Sacharidy (vrátane vlákniny): < 80 g/100 g
                                    Vláknina: < 55 g/100 g
                                    Celkový obsah cukrov: < 10,5 g/100 g
                                    Popol: < 20 %

                                       Hoodigosidy

                                    P57: 5 – 50 mg/kg
                                    L: 1 000  – 6 000  mg/kg
                                    O: 500 – 5 000  mg/kg
                                    Spolu: 1 500  – 11 000  mg/kg

                                       Ťažké kovy:

                                    Arzén: < 1,00 mg/kg
                                    Ortuť: < 0,1 mg/kg
                                    Kadmium < 0,1 mg/kg
                                    Olovo: < 0,5 mg/kg

                                       Mikrobiologické kritériá:

                                    Počet aeróbnych mikroorganizmov: < 105 JTK/g

                                       Escherichia coli: < 10 JTK/g

                                       Staphylococcus aureus: < 50 JTK/g
                                    Celkový obsah koliformných baktérií: < 10 JTK/g
                                    Kvasnice: ≤ 100 JTK/g
                                    Pleseň: ≤ 100 JTK/g
                                    Druh Salmonella: negatívne/25 g

                                       Listeria monocytogenes: negatívne/25 g
                                    JTK: jednotky tvoriace kolónie.“


title: Vykonávacie nariadenie Komisie (EÚ) 2018/1138 z 13. augusta 2018, ktorým sa dvestoosemdesiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  14.8.2018

                  SK

                  Úradný vestník Európskej únie

                  LI 205/1

         VYKONÁVACIE NARIADENIE KOMISIE (EÚ) 2018/1138
         z 13. augusta 2018,
         ktorým sa dvestoosemdesiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 9. augusta 2018 sankčný výbor Bezpečnostnej rady OSN rozhodol o pridaní jedného záznamu do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.

                     (3)

                     S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. augusta 2018

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. ES L 139, 29.5.2002, s. 9.

            PRÍLOHA
            V prílohe I k nariadeniu (ES) č. 881/2002 sa pod nadpis „Fyzické osoby“ dopĺňa tento záznam:

               „ADNAN ABOU WALID AL-SAHRAOUI [alias a) Lahbib Idrissi ould Sidi Abdi ould Said ould El Bachir; b) Adnan Abu Walid al-Sahrawi; c) Abu Walid al Sahrawi; d) Adnan Abu Walid al-Sahraoui; e) Adnan Abu Waleed al-Sahrawi; f) Lehbib Ould Ali Ould Said Ould Joumani]. Dátum narodenia: 16.2.1973. Miesto narodenia: Laayoune. Adresa: a) Ménaka, región Gao, Mali. Ďalšie informácie: bývalý hovorca hnutia Mouvement pour l'Unification et le Jihad en Afrique de l'Ouest (MUJAO). Emir skupiny Al-Mourabitoun v Mali; prisahal vernosť organizácii Islamský štát v Iraku a Levante (ISIL), ktorá bola do zoznamu zaradená ako Al-Káida v Iraku. Dátum zaradenia do zoznamu v zmysle článku 7d ods. 2 písm. i): 9.8.2018.“


title: Vykonávacie nariadenie Komisie (EÚ) 2018/27 z 9. januára 2018, ktorým sa názvu „Ribeiras do Morrazo“ (CHZO) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013

text:
               10.1.2018

               SK

               Úradný vestník Európskej únie

               L 5/26

         VYKONÁVACIE NARIADENIE KOMISIE (EÚ) 2018/27
   z 9. januára 2018,
   ktorým sa názvu „Ribeiras do Morrazo“ (CHZO) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
   keďže:

               (1)

               Komisia v súlade s článkom 97 ods. 2 a 3 nariadenia (EÚ) č. 1308/2013 preskúmala žiadosť Španielska o zápis názvu „Ribeiras do Morrazo“ a uverejnila ju v Úradnom vestníku Európskej únie
                   (2).

               (2)

               Komisii nebola oznámená žiadna námietka v zmysle článku 98 nariadenia (EÚ) č. 1308/2013.

               (3)

               V súlade s článkom 99 nariadenia (EÚ) č. 1308/2013 by mal byť názov „Ribeiras do Morrazo“ chránený a mal by sa zapísať do registra uvedeného v článku 104 daného nariadenia.

               (4)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Týmto sa udeľuje ochrana názvu „Ribeiras do Morrazo“ (CHZO).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ C 255, 5.8.2017, s. 15.


title: Vykonávacie nariadenie Komisie (EÚ) 2018/26 z 9. januára 2018, ktorým sa schvaľuje zmena špecifikácie chráneného označenia pôvodu alebo chráneného zemepisného označenia „Montravel“ (CHOP)

text:
               10.1.2018

               SK

               Úradný vestník Európskej únie

               L 5/25

         VYKONÁVACIE NARIADENIE KOMISIE (EÚ) 2018/26
   z 9. januára 2018,
   ktorým sa schvaľuje zmena špecifikácie chráneného označenia pôvodu alebo chráneného zemepisného označenia „Montravel“ (CHOP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
   keďže:

               (1)

               Komisia preskúmala žiadosť o schválenie zmeny špecifikácie chráneného označenia pôvodu „Montravel“, ktorú predložilo Francúzsko v súlade s článkom 105 nariadenia (EÚ) č. 1308/2013.

               (2)

               Komisia danú žiadosť o schválenie zmeny špecifikácie uverejnila v zmysle článku 97 ods. 3 nariadenia (EÚ) č. 1308/2013 v Úradnom vestníku Európskej únie
                   (2).

               (3)

               Komisii nebola oznámená žiadna námietka v zmysle článku 98 nariadenia (ES) č. 1308/2013.

               (4)

               Zmena špecifikácie by sa preto mala schváliť v súlade s článkom 99 nariadenia (EÚ) č. 1308/2013.

               (5)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Montravel“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ C 255, 5.8.2017, s. 10.


title: Vykonávacie nariadenie Rady (EÚ) 2018/31 z 10. januára 2018, ktorým sa vykonáva článok 11 ods. 1 nariadenia (EÚ) č. 377/2012 o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky

text:
               11.1.2018

               SK

               Úradný vestník Európskej únie

               L 6/1

         VYKONÁVACIE NARIADENIE RADY (EÚ) 2018/31
   z 10. januára 2018,
   ktorým sa vykonáva článok 11 ods. 1 nariadenia (EÚ) č. 377/2012 o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 377/2012 z 3. mája 2012 o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky (1), a najmä na jeho článok 11 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 3. mája 2012 prijala nariadenie (EÚ) č. 377/2012.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 2048 (2012) vypustil 20. decembra 2017 zo zoznamu osôb, na ktoré sa vzťahujú reštriktívne opatrenia, jednu osobu.

               (3)

               Uvedená osoba by sa mala vypustiť z prílohy I k nariadeniu (EÚ) č. 377/2012,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 377/2012 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. januára 2018

            Za Radu

            predsedníčka

         E. KRALEVA

      (1)  Ú. v. EÚ L 119, 4.5.2012, s. 1.

      PRÍLOHA
      V prílohe I k nariadeniu (EÚ) č. 377/2012 sa vypúšťa záznam týkajúci sa osoby uvedenej nižšie:

                  11.

                  Sanha CLUSSÉ.


title: Vykonávacie nariadenie Komisie (EÚ) 2018/33 z 28. septembra 2017, ktorým sa stanovujú vykonávacie technické predpisy so zreteľom na štandardizovaný formát prezentácie výpisu poplatkov a jeho spoločný symbol podľa smernice Európskeho parlamentu a Rady 2014/92/EÚ (Text s významom pre EHP )

text:
                  11.1.2018

                  SK

                  Úradný vestník Európskej únie

                  L 6/26

            VYKONÁVACIE NARIADENIE KOMISIE (EÚ) 2018/33
      z 28. septembra 2017,
      ktorým sa stanovujú vykonávacie technické predpisy so zreteľom na štandardizovaný formát prezentácie výpisu poplatkov a jeho spoločný symbol podľa smernice Európskeho parlamentu a Rady 2014/92/EÚ
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Európskeho parlamentu a Rady 2014/92/EÚ z 23. júla 2014 o porovnateľnosti poplatkov za platobné účty, o presune platobných účtov a o prístupe k platobným účtom so základnými funkciami (1), a najmä na druhý pododsek jej článku 5 ods. 4,
      keďže:

                  (1)

                  V smernici 2014/92/EÚ sa od členských štátov vyžaduje, aby zabezpečili, aby poskytovatelia platobných služieb aspoň raz ročne a bezplatne poskytli spotrebiteľovi výpis všetkých poplatkov, ktoré vznikli, a v relevantných prípadoch aj informácie týkajúce sa úrokových sadzieb za služby viazané na platobný účet. Od poskytovateľov platobných služieb sa vyžaduje, aby používali štandardizovanú terminológiu stanovenú v konečnom zozname najtypickejších služieb viazaných na platobný účet. Konečné zoznamy uverejnia členské štáty s použitím štandardizovanej terminológie Únie stanovenej v delegovanom nariadení Komisie (EÚ) 2018/32 (2).

                  (2)

                  S cieľom zabezpečiť, aby výpis poplatkov napĺňal ciele smernice 2014/92/EÚ a zároveň poskytoval spotrebiteľovi všetky relevantné informácie spôsobom, ktorý zvyšuje porovnateľnosť informácií a ich transparentnosť, mali by poskytovatelia platobných služieb používať štandardizovaný vzor výpisu poplatkov.

                  (3)

                  Pokiaľ ide o prezentáciu balíkov služieb viazaných na platobný účet, je potrebné zohľadniť existenciu rôznych druhov balíkov, ktoré ponúkajú poskytovatelia platobných služieb. Poskytovanie niektorých balíkov je zahrnuté vo všeobecnom poplatku, napríklad za správu alebo vedenie účtu, zatiaľ čo iné balíky sa účtujú oddelene od takéhoto všeobecného poplatku a niektoré balíky zahŕňajú určité množstvo služieb. Aby spotrebiteľ lepšie porozumel obsahu rôznych typov balíkov a poplatkom za ne, vo výpise poplatkov by sa mali balíky uvádzať samostatne. Najmä ak sa balíky účtujú ako súčasť všeobecného poplatku, takéto balíky by sa mali uvádzať spolu s uvedeným poplatkom.

                  (4)

                  Členské štáty majú možnosť vyžadovať, aby sa kľúčové ukazovatele, ako napríklad komplexný ukazovateľ nákladov, poskytovali spolu s výpisom poplatkov. Z toho dôvodu by mal vzor výpisu poplatkov zahŕňať samostatnú tabuľku, ktorú majú používať tí poskytovatelia platobných služieb, na ktorých sa vzťahujú takéto podmienky.

                  (5)

                  Okrem toho, keďže poskytovatelia platobných služieb by mali výpis poplatkov bez problémov vyhotoviť, mali by disponovať jasnými pokynmi, ako výpis poplatkov vyplniť.

                  (6)

                  Toto nariadenie vychádza z návrhu vykonávacích technických predpisov, ktoré Komisii predložil Európsky orgán dohľadu (Európsky orgán pre bankovníctvo – EBA).

                  (7)

                  EBA vykonal otvorené verejné konzultácie k návrhu vykonávacích technických predpisov, z ktorých vychádza toto nariadenie, analyzoval možné súvisiace náklady a prínosy a požiadal o stanovisko Skupinu zainteresovaných strán v bankovníctve zriadenú v súlade s článkom 37 nariadenia Európskeho parlamentu a Rady (EÚ) č. 1093/2010 (3),

            PRIJALA TOTO NARIADENIE:
      Článok 1
      Vzor výpisu poplatkov a jeho spoločný symbol
      1.   Poskytovatelia platobných služieb použijú vzor stanovený v prílohe a vyplnia ho tak, ako je stanovené v článkoch 2 až 18.
      2.   Poskytovatelia platobných služieb pri vypĺňaní nezmenia vzor výpisu poplatkov inak, než spôsobom stanoveným v tomto nariadení. Poskytovatelia platobných služieb najmä dodržia poradie informácií, nadpisov a podnadpisov stanovených vo vzore.
      3.   Výpis poplatkov:

                  a)

                  sa predkladá vo formáte A4 s orientáciou na výšku;

                  b)

                  obsahuje názov „Výpis poplatkov“ uvedený v hornej časti prvej strany, pričom názov je zarovnaný na stred a umiestnený v strede medzi logom poskytovateľa platobných služieb v hornej ľavej časti dokumentu a spoločným symbolom v hornej pravej časti dokumentu;

                  c)

                  obsahuje spoločný symbol s veľkosťou maximálne 2,5 cm × 2,5 cm, ktorý je zobrazený tak, ako je znázornené vo vzore stanovenom v prílohe;

                  d)

                  používa typ písma Arial alebo iný typ písma podobný typu písma Arial a veľkosť písma 11 s výnimkou názvu „Výpis poplatkov“, pri ktorom sa používa veľkosť písma 16 a uvádza sa tučným písmom; nadpisov, pri ktorých sa používa veľkosť písma 14 a uvádzajú sa tučným písmom, a podnadpisov, pri ktorých sa používa veľkosť písma 12 a uvádzajú sa tučným písmom, pokiaľ sa podľa vnútroštátnych právnych predpisov alebo na základe dohody medzi spotrebiteľom a poskytovateľom platobných služieb nevyžaduje väčšia veľkosť písma alebo používanie Braillovho písma pre osoby so zrakovým postihnutím;

                  e)

                  sa vyhotovuje v čiernobielom formáte s výnimkou loga poskytovateľa platobných služieb a spoločného symbolu, ktoré môžu byť prezentované farebne, ako je stanovené v článku 2;

                  f)

                  obsahuje nadpisy v stredne šedej farbe za použitia farebného vzoru s referenčným číslom 166,166,166 farebného modelu RGB a podnadpisy vo svetlo šedej farbe za použitia farebného vzoru s referenčným číslom 191,191,191 farebného modelu RGB;

                  g)

                  má očíslované strany.

            Článok 2
      Spoločný symbol a logo poskytovateľa platobných služieb
      1.   Keď je spoločný symbol zobrazený farebne, riadi sa farebným vzorom s referenčným číslom 0/51/153 (šestnástkovo: 003399) farebného modelu RGB pre pozadie a farebným vzorom 255/204/0 (šestnástkovo: FFCC00) farebného modelu RGB pre symbol.
      2.   Logo poskytovateľa platobných služieb má rovnakú veľkosť ako spoločný symbol.
      3.   Logo sa môže zobraziť farebne len vtedy, ak je aj spoločný symbol zobrazený farebne. Ak je vytlačený čiernobielo, spoločný symbol musí byť jasne čitateľný.
      Článok 3
      Meno a kontaktné údaje poskytovateľa účtu
      1.   Poskytovatelia platobných služieb nahradia text v hranatých zátvorkách menom poskytovateľa účtu tučným písmom so zarovnaním vľavo.
      2.   Poskytovatelia platobných služieb nahradia text v hranatých zátvorkách svojimi kontaktnými údajmi, akými sú napríklad geografická adresa, telefónne číslo, e-mailová adresa, faxové číslo, webová adresa a kontaktná osoba/miesto, ktoré môže majiteľ platobného účtu využiť na budúcu korešpondenciu.
      Uvedené kontaktné údaje sa uvádzajú so zarovnaním vľavo.
      Článok 4
      Meno a kontaktné údaje majiteľa platobného účtu
      1.   Poskytovatelia platobných služieb nahradia text v hranatých zátvorkách menom majiteľa platobného účtu.
      Uvedené meno sa uvádza tučným písmom so zarovnaním vľavo.
      2.   Poskytovatelia platobných služieb nahradia text v hranatých zátvorkách geografickou adresou majiteľa platobného účtu.
      Uvedená geografická adresa sa uvádza so zarovnaním vľavo a s výnimkou prvého písmena každého slova sa uvádza malými písmenami.
      Článok 5
      Názov a identifikácia účtu
      1.   Poskytovatelia platobných služieb uvedú názov platobného účtu.
      Uvedený názov sa uvádza tučným písmom so zarovnaním vľavo a priamo za príslušné slová.
      2.   Poskytovatelia platobných služieb uvedú údaje identifikujúce platobný účet, napríklad bankový identifikačný kód (BIC), medzinárodné číslo bankového účtu (IBAN), vnútroštátne číslo účtu a vnútroštátny rozlišovací kód.
      Uvedené údaje sa uvádzajú so zarovnaním vľavo.
      Článok 6
      Kalendárne obdobie
      Poskytovatelia platobných služieb uvedú v riadku „Obdobie“ so zarovnaním vľavo kalendárne obdobie, na ktoré sa vzťahuje výpis poplatkov.
      Článok 7
      Dátum
      Poskytovatelia platobných služieb uvedú v riadku „Dátum“ so zarovnaním vľavo kalendárny dátum poskytnutia výpisu poplatkov.
      Článok 8
      Úvodné vyhlásenie
      Znenie úvodného vyhlásenia uvedené vo vzore sa prevezme do výpisu poplatkov s použitím riadkovania 1,15 a medzerou 0 bodov pred a 10 bodov za textom.
      Článok 9
      Súhrnný prehľad poplatkov a úrokov
      1.   Poskytovatelia platobných služieb uvedú tučným písmom a so zarovnaním vpravo celkovú sumu poplatkov a úrokov, ktoré sa zahrnú do štyroch samostatných tabuliek pod nadpisom „Súhrnný prehľad poplatkov a úrokov“.
      2.   Keď sa na konkrétny účet úrok neuplatňuje a keď sa zahrnutie takýchto informácií umožňuje alebo vyžaduje podľa vnútroštátnych právnych predpisov, ktorými sa transponuje smernica 2014/92/EÚ, poskytovatelia platobných služieb použijú formuláciu „úrok sa neuplatňuje“ malými písmenami so zarovnaním vpravo.
      3.   Keď sa na konkrétny účet úrok uplatňuje, ale za konkrétne obdobie sa jeho výška rovná nule, a keď sa zahrnutie takýchto informácií umožňuje alebo vyžaduje podľa vnútroštátnych právnych predpisov, ktorými sa transponuje smernica 2014/92/EÚ, poskytovatelia platobných služieb uvedú v zodpovedajúcej tabuľke číslicu „0“.
      4.   Poskytovatelia platobných služieb uvedú v samostatnej tabuľke komplexný ukazovateľ nákladov sumarizujúci celkové ročné náklady na platobný účet, keď sa to vyžaduje podľa vnútroštátnych právnych predpisov, ktorými sa transponuje smernica 2014/92/EÚ. Ak sa podľa uvedených vnútroštátnych právnych predpisov od poskytovateľov platobných služieb nevyžaduje uvedenie komplexného ukazovateľa nákladov, poskytovatelia platobných služieb príslušnú tabuľku vypustia.
      Článok 10
      Podrobný výpis poplatkov hradených za účet
      1.   Poskytovatelia platobných služieb uvedú v tabuľke pod názvom „Podrobný výpis poplatkov hradených za účet“ všetky poplatky, ktoré vznikli v príslušnom období za zodpovedajúce služby.
      Poplatky za poskytnutie alebo správu účtu sa uvedú v rámci podnadpisu „Všeobecné služby súvisiace s účtom“.
      2.   Poskytovatelia platobných služieb vložia príslušné služby do podstĺpca „Služba“ so zarovnaním vľavo, a to tučným písmom s použitím jednoduchého riadkovania a medzerou 0 bodov pred a 0 bodov za každou službou.
      3.   Poskytovatelia platobných služieb uvedú v podstĺpci „Koľkokrát bola služba využitá“ údaj o tom, koľkokrát bola každá služba počas príslušného obdobia, na ktoré sa vzťahuje výpis poplatkov, využitá, a to so zarovnaním vpravo s použitím písma stanoveného v článku 1 ods. 3 písm. d).
      Poskytovatelia platobných služieb nechajú podstĺpec „Koľkokrát bola služba využitá“ prázdny, keď:

                  a)

                  služba bola využitá, ale poskytovateľ platobných služieb neúčtoval poplatok za uvedenú službu, a

                  b)

                  zahrnutie takýchto informácií sa umožňuje alebo vyžaduje podľa vnútroštátnych právnych predpisov, ktorými sa transponuje smernica 2014/92/EÚ.

            4.   Poskytovatelia platobných služieb uvedú v podstĺpci „Jednotkový poplatok“ štruktúru jednotkového poplatku a náklady za každú využitú službu so zarovnaním vpravo.
      5.   Poskytovatelia platobných služieb uvedú v podstĺpci „Koľkokrát bol poplatok účtovaný“ údaj o tom, koľkokrát bola každá služba účtovaná počas príslušného obdobia, na ktoré sa vzťahuje výpis poplatkov, a to so zarovnaním vpravo. Poskytovatelia platobných služieb uvedú v zodpovedajúcom podstĺpci formuláciu „poplatok neúčtovaný“, keď:

                  a)

                  služba bola využitá, ale nebol účtovaný žiaden poplatok, a

                  b)

                  zahrnutie takýchto informácií sa umožňuje alebo vyžaduje podľa vnútroštátnych právnych predpisov, ktorými sa transponuje smernica 2014/92/EÚ.

            6.   Poskytovatelia platobných služieb uvedú v podstĺpci „Spolu“ tučným písmom výslednú celkovú sumu poplatkov uhradených za využívanie uvedenej služby počas príslušného obdobia.
      7.   Keď podnadpis neobsahuje žiadnu službu, poskytovatelia platobných služieb uvedený podnadpis vypustia. Poskytovatelia platobných služieb podnadpis vypustia aj vtedy, keď majiteľ platobného účtu počas príslušného obdobia nevyužil žiadne služby nad rámec množstva uvedeného v balíku služieb.
      8.   Poskytovatelia platobných služieb uvedú tučným písmom výslednú celkovú sumu poplatkov, ktoré uhradil majiteľ platobného účtu počas príslušného obdobia, v riadku „Celkové uhradené poplatky“.
      Článok 11
      Prezentácia typov poplatkov
      1.   Keď sa v jednom z nasledujúcich prípadov účtujú samostatné poplatky, poskytovatelia platobných služieb uvedú v tabuľke „Podrobný výpis poplatkov hradených za účet“ v stĺpci „Služba“ za danú službu v samostatnom riadku opis každého prípadu, kanála alebo podmienky, za ktoré sa účtuje poplatok („typy poplatkov“):

                  a)

                  za jednotlivé prípady poskytnutia danej služby, za ktoré sa účtuje poplatok, napríklad počiatočný zriaďovací poplatok a následné poplatky za vykonávanie danej služby;

                  b)

                  za jednotlivé kanály, cez ktoré sa o danú službu žiada a cez ktoré sa daná služba využíva alebo poskytuje, napríklad telefonicky, na pobočke alebo online;

                  c)

                  v závislosti od toho, či je pre danú službu splnená konkrétna podmienka, napríklad dodržanie minimálnej alebo maximálnej prahovej sumy pre úhrady alebo výbery hotovosti.

            Opis sa zarovná vľavo. Poplatky sa uvedú v stĺpci „Jednotkový poplatok“ so zarovnaním vpravo.
      2.   Keď sa poplatky účtujú v závislosti od kombinácie niekoľkých typov poplatkov, napríklad ak sa výška poplatkov líši v závislosti od použitého kanála a následne od toho, či bola dosiahnutá prahová suma, poskytovatelia platobných služieb okrem uplatňovania článku 10 ods. 5 uvedú opis každého ďalšieho typu poplatku so zarovnaním vpravo.
      3.   Keď sa poplatok počas príslušného obdobia zmenil, poskytovatelia platobných služieb uvedú zoznam poplatkov uplatňovaných počas každého obdobia, a to pridaním nových riadkov do stĺpca „Jednotkový poplatok“.
      Článok 12
      Prezentácia balíkov služieb účtovaných ako súčasť poplatkov uvedených v rámci podnadpisu „Všeobecné služby súvisiace s účtom“
      1.   Keď sa k účtu ponúka balík služieb viazaný na platobný účet a účtuje sa ako súčasť poplatkov uvedených v rámci podnadpisu „Všeobecné služby súvisiace s účtom“, poskytovatelia platobných služieb uvedú v tabuľke „Podrobný výpis poplatkov hradených za účet“ v riadku „Balík služieb“ informácie o službách zahrnutých v balíku do stĺpca „Služba“ a do stĺpca „Koľkokrát bola služba využitá“ uvedú údaj o tom, koľkokrát bol balík využitý. V stĺpcoch v rámci podnadpisu „Poplatok“ poskytovatelia platobných služieb uvedú poplatok účtovaný za balík ako celok, ako aj údaj o tom, koľkokrát bol poplatok za balík účtovaný počas príslušného obdobia, a to v uvedenom poradí, ako sa stanovuje v článku 11 ods. 1. Riadok sa vypustí, ak sa balík služieb účtuje oddelene od poplatku za všeobecné služby súvisiace s účtom.
      2.   Akýkoľvek poplatok účtovaný za akúkoľvek službu, ktorá presahuje množstvo zahrnuté do balíka, sa uvedie v tabuľke, v ktorej sú uvedené služby a poplatky, ako sa stanovuje v článkoch 1 až 11.
      3.   Ak počet služieb v balíku nie je obmedzený alebo keď množstvo služieb zahrnutých do balíka nebolo presiahnuté, poskytovatelia platobných služieb vypustia vyhlásenie „Služby nad rámec tohto množstva boli účtované samostatne“ uvedené v dolnej časti riadku.
      Článok 13
      Prezentácia balíkov služieb viazaných na platobný účet účtovaných oddelene od poplatkov uvedených v rámci podnadpisu „Všeobecné služby súvisiace s účtom“
      1.   Keď poskytovateľ platobných služieb ponúka k účtu balík služieb viazaných na platobný účet a uvedený balík sa účtuje oddelene od akýchkoľvek poplatkov uvedených v rámci podnadpisu „Všeobecné služby súvisiace s účtom“ za všeobecné služby súvisiace s účtom, ako je uvedené v tabuľke zobrazujúcej služby a poplatky, poskytovatelia platobných služieb uvedú v tabuľke týkajúcej sa balíka služieb tieto informácie:

                  a)

                  v stĺpci „Balík služieb“ v relevantných prípadoch obchodnú značku alebo obsah balíka, pričom vypustia hranaté zátvorky;

                  b)

                  v stĺpci „Poplatok“ poplatok účtovaný za balík ako celok za obdobie, na ktoré sa vzťahuje výpis poplatkov, so zarovnaním vpravo;

                  c)

                  v treťom stĺpci údaj o tom, koľkokrát bol poplatok za balík účtovaný počas príslušného obdobia.

            Akýkoľvek dodatočný poplatok účtovaný za akúkoľvek službu presahujúcu množstvo zahrnuté do poplatku za balík sa uvedie v tabuľke týkajúcej sa služieb a poplatkov, ako sa uvádza v článkoch 10 a 11.
      2.   Keď sa balík účtuje v pravidelných intervaloch, tento interval sa uvedie v stĺpci „Poplatok“ so zarovnaním vľavo, pričom celkové ročné náklady sa uvedú v riadku priamo pod týmto intervalom, a to tučným písmom a s použitím formulácie „Celkové ročné náklady“.
      3.   Keď sa počas príslušného obdobia účtujú za rôzne balíky rôzne poplatky, informácie uvedené v odseku 1 sa poskytnú za každý balík v samostatnej tabuľke.
      4.   Poskytovatelia platobných služieb vypustia celú tabuľku vrátane nadpisu „Údaj o poplatkoch zahrnutých do balíka služieb“, ak sa balík služieb k účtu neposkytuje alebo ak sa balík služieb ponúkaný k účtu účtuje ako súčasť poplatku za akékoľvek všeobecné služby súvisiace s účtom.
      5.   Ak počet všetkých služieb v balíku nie je obmedzený alebo keď množstvo služieb zahrnutých do balíka služieb nebolo presiahnuté, poskytovatelia platobných služieb vypustia vyhlásenie „Služby nad rámec tohto množstva boli účtované samostatne“ uvedené v dolnej časti tabuľky.
      Článok 14
      Podrobné údaje o úrokoch hradených za účet
      1.   Poskytovatelia platobných služieb uvedú v relevantných prípadoch v tabuľke „Podrobné údaje o úrokoch hradených za účet“ výšku úrokov, ktoré majiteľ platobného účtu uhradil počas obdobia, na ktoré sa vzťahuje výpis poplatkov.
      2.   Poskytovatelia platobných služieb uvedú v stĺpci „Úroková sadzba“ úrokovú sadzbu vyjadrenú ako ročnú percentuálnu sadzbu. Ak sa úroková sadzba počas príslušného obdobia zmenila, poskytovatelia platobných služieb uvedú každú úrokových sadzbu, ktorá sa uplatňovala počas každého obdobia, v samostatnom riadku.
      3.   Poskytovatelia platobných služieb uvedú v stĺpci „Úroky“ výšku úrokov, ktoré majiteľ platobného účtu uhradil, a to v mene účtu tučným písmom. Ak sa úroková sadzba počas príslušného obdobia zmenila, poskytovatelia platobných služieb uvedú výšku úrokov, ktoré majiteľ platobného účtu uhradil, za každé z príslušných období v samostatnom riadku.
      4.   Poskytovatelia platobných služieb uvedú v riadku „Celkové uhradené úroky“ tučným písmom výslednú celkovú sumu úrokov, ktoré majiteľ platobného účtu uhradil počas príslušného obdobia.
      5.   Keď majiteľ platobného účtu neuhradil žiaden úrok, pretože sa na účet úrok neuplatňuje a keď sa zahrnutie takýchto informácií umožňuje alebo vyžaduje podľa vnútroštátnych právnych predpisov, ktorými sa transponuje smernica 2014/92/EÚ, poskytovatelia platobných služieb uvedú v riadku „Celkové uhradené úroky“ tučným písmom formuláciu „úrok sa neuplatňuje“, a to malými písmenami so zarovnaním vľavo.
      Článok 15
      Podrobné údaje o úrokoch pripísaných na účet
      1.   Poskytovatelia platobných služieb uvedú v relevantných prípadoch v tabuľke „Podrobné údaje o úrokoch pripísaných na účet“ výšku úrokov, ktoré boli majiteľovi platobného účtu pripísané počas obdobia, na ktoré sa vzťahuje výpis poplatkov.
      2.   Poskytovatelia platobných služieb nahradia formuláciu „Názov účtu“ názvom príslušného účtu tučným písmom.
      3.   Poskytovatelia platobných služieb uvedú v stĺpci „Úroková sadzba“ úrokovú sadzbu vyjadrenú ako ročnú percentuálnu sadzbu. Ak sa úroková sadzba počas príslušného obdobia zmenila, poskytovatelia platobných služieb uvedú každú úrokovú sadzbu, ktorá sa uplatňovala počas každého obdobia, v samostatnom riadku.
      4.   Poskytovatelia platobných služieb uvedú v stĺpci „Úroky“ výšku úrokov, ktoré boli majiteľovi platobného účtu pripísané, a to v mene účtu tučným písmom. Ak sa úroková sadzba počas obdobia, na ktoré sa vzťahuje výpis poplatkov, zmenila, poskytovatelia platobných služieb uvedú výšku úrokov, ktoré boli majiteľovi platobného účtu pripísané, za každé z príslušných období v samostatnom riadku. Ak sa úroková sadzba uplatňuje, ale za konkrétne obdobie sa jej výška rovná nule, poskytovatelia platobných služieb uvedú v stĺpci „Úroky“ číslicu „0“.
      5.   Keď na konkrétnom účte neboli pripísanú žiadne úroky, pretože sa na účet neuplatňuje žiaden úrok, poskytovatelia platobných služieb uvedú v stĺpci „Úroky“ formuláciu „úrok sa neuplatňuje“, a to malými písmenami so zarovnaním vľavo.
      6.   Poskytovatelia platobných služieb uvedú v riadku „Celkové pripísané úroky“ tučným písmom výslednú celkovú sumu úrokov, ktoré boli majiteľovi platobného účtu pripísané počas obdobia, na ktoré sa vzťahuje výpis poplatkov.
      7.   Keď na konkrétnom účte neboli pripísané žiadne úroky, pretože sa na účet neuplatňuje žiaden úrok, a keď sa zahrnutie takýchto informácií umožňuje alebo vyžaduje podľa vnútroštátnych právnych predpisov, ktorými sa transponuje smernica 2014/92/EÚ, poskytovatelia platobných služieb uvedú v riadku „Celkové pripísané úroky“ tučným písmom formuláciu „úrok sa neuplatňuje“, a to malými písmenami so zarovnaním vľavo.
      Článok 16
      Dodatočné informácie
      1.   Poskytovatelia platobných služieb uvedú v tabuľke „Dodatočné informácie“ akékoľvek dodatočné informácie, ktoré sú nad rámec informácií, na ktoré sa vzťahujú články 2 až 15 a ktoré priamo súvisia so službami či uhradenými poplatkami alebo účtovanými či pripísanými úrokmi alebo uplatnenými úrokovými sadzbami, ako sa uvádza v článku 5 ods. 2 smernice 2014/92/EÚ, počas obdobia, na ktoré sa vzťahuje výpis poplatkov. Dodatočné informácie uvedené v tejto tabuľke zahŕňajú informácie, ktoré sa požadujú podľa vnútroštátnych právnych predpisov.
      2.   Pri vypĺňaní tejto tabuľky poskytovatelia platobných služieb v relevantných prípadoch dodržia formát prezentácie stanovený v tomto nariadení.
      3.   Poskytovatelia platobných služieb túto tabuľku vypustia, ak neposkytujú žiadne informácie uvedené v odseku 1.
      Článok 17
      Obchodné značky
      Keď sa použije obchodná značka, je uvedená priamo za názvom služby, a to štandardným typom písma podľa článku 1 ods. 3 písm. d) a v hranatých zátvorkách.
      Článok 18
      Používanie elektronických prostriedkov
      1.   Keď sa výpis poplatkov poskytuje elektronickými prostriedkami, poskytovatelia platobných služieb môžu, za predpokladu, že spotrebiteľovi zároveň poskytnú kópiu výpisu poplatkov v súlade so vzorom stanoveným v prílohe a vyplneného tak, ako sa stanovuje v článkoch 2 až 17, zmeniť vzor len týmito spôsobmi:

                  a)

                  odchylne od článku 1 ods. 3 písm. d) môžu zväčšiť veľkosť písma za predpokladu, že sa zachová pomer veľkostí, ako sa stanovuje v článku 1 ods. 3;

                  b)

                  ak by použitie viacerých tabuliek a stĺpcov viedlo v dôsledku veľkosti elektronických nástrojov k ťažkostiam pri čítaní výpisu poplatkov, môžu použiť jediný stĺpec alebo jedinú tabuľku, ak sa zachová poradie informácií, nadpisov a podnadpisov;

                  c)

                  môžu použiť elektronické nástroje, napríklad vrstvenie (layering) a automaticky otvárané okná, za predpokladu, že názov výpisu poplatkov, spoločný symbol, nadpisy a podnadpisy sa zobrazia výrazne a zachová sa poradie informácií.

            2.   Použitie elektronických nástrojov uvedených v odseku 1 písm. c) nesmie pôsobiť rušivo, pretože by to mohlo odviesť pozornosť spotrebiteľa od informácií uvedených vo výpise poplatkov. Informácie poskytnuté prostredníctvom vrstvenia a automaticky otváraných okien sú obmedzené na informácie uvedené v tomto nariadení.
      Článok 19
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 28. septembra 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 257, 28.8.2014, s. 214.

         (2)  Delegované nariadenie Komisie (EÚ) 2018/32 z 28. septembra 2017, ktorým sa dopĺňa smernica Európskeho parlamentu a Rady 2014/92/EÚ so zreteľom na regulačné technické predpisy pre štandardizovanú terminológiu Únie pre najtypickejšie služby viazané na platobný účet (pozri stranu 3 tohto úradného vestníka).

         (3)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

         PRÍLOHA

            Vzor výpisu poplatkov

         Text obrazu

            Výpis poplatkov
            [Meno poskytovateľa účtu]
            [Kontaktné údaje poskytovateľa účtu]
            [Meno klienta]
            [Kontaktné údaje]
            Účet
            Identifikácia účtu
            Obdobie
            Od do
            Dátum
            ·
            Tento dokument Vám poskytuje prehľad všetkých poplatkov za služby viazané na Váš platobný účet za vyššie uvedené obdobie.
            ·
            Takisto Vás informuje o všetkých úrokoch, ktoré Vám mohli byť počas tohto obdobia účtované alebo pripísané.
            ·
            Informácie o jednotlivých transakciách a zostatku na účte je možné nájsť vo Vašich výpisoch z účtu.
            Súhrnný prehľad poplatkov a úrokov
            Celkové uhradené poplatky (celkové poplatky za balík služieb a celkové uhradené poplatky)
            Celkové uhradené úroky
            Celkové pripísané úroky
            Komplexný ukazovateľ nákladov

         Text obrazu

            Podrobný výpis poplatkov hradených za účet
            Služba
            Poplatok
            Služba
            Koľkokrát bola služba využitá
            Jednotkový poplatok
            Koľkokrát bol poplatok účtovaný
            Spolu
            Všeobecné služby súvisiace s účtom
            Zahŕňa balík služieb pozostávajúci z:
            Služby nad rámec tohto množstva boli účtované samostatne
            Platby (bez kariet)
            Platobné karty a hotovosť
            Prečerpanie a súvisiace služby
            Iné služby
            Celkové uhradené poplatky
            Podrobné údaje o poplatkoch zahrnutých do balíka služieb
            Balík služieb
            Poplatok
            Koľkokrát bol poplatok účtovaný
            „Balík služieb“ [v relevantných prípadoch obchodná značka]
            Zahŕňa:
            Služby nad rámec tohto množstva boli účtované samostatne.
            Podrobné údaje o úrokoch hradených za účet
            Úroková sadzba
            Úroky
            Celkové uhradené úroky

         Text obrazu

            Podrobné údaje o úrokoch pripísaných na účet
            Úroková sadzba
            Úroky
            „Názov účtu“
            Celkové pripísané úroky
            Dodatočné informácie